Panică totală în localitatea Glod, trei case au fost cuprinse de flăcări. Au acționat cinci autospeciale de stingere cu apă și spumă și un echipaj SMURD de la Detașamentele de Pompieri Târgoviște și Pucioasa, precum și un echipaj de la IJJ Dâmbovița.
La fața locului echipajele de intervenție au constatat faptul că incendiul se manifestă la 3 case pe o suprafață de aproximativ 300 mp.
Incendiul a fost imediat localizat. S-a acționat pentru lichidare.
O persoană cu atac de panică a fost asistată la fața locului de către echipajul medical.